# CSAPI-15

## Vásárcsarnok- és Piacfenntartó Korlátolt Felelősségű Társaság

**Alapító Okirata**

- változásokkal egységes szerkezetben -

*Amely készült a 2013. évi V. törvény (továbbiakban: Ptk.) rendelkezései alapján.*

*A változások döntött betűvel kerültek feltüntetésre.*

1. **A társaság cégneve, székhelye, telephelyei**
   1. Teljes cégneve: CSAPI-15 Vásárcsarnok- és Piacfenntartó Korlátolt Felelősségű Társaság
   2. Rövidített cégneve: CSAPI-15 Kft.
   3. Székhelye: 1156 Budapest, Nyírpalota u.52.
   4. Telephelyei:

- 1154 Budapest, Wesselényi utca 3.

- 1155 Budapest, Kolozsvár út 48-54.

1.5. A Társaság elektronikus kézbesítési címe és elérhetősége: [csapi.attila@t-online.hu](mailto:csapi.attila@t-online.hu)

1. **A társaság Alapítója**

Név: Budapest Főváros XV. Kerület Rákospalota, Pestújhely, Újpalota Önkormányzata

Székhelye: 1153 Budapest, Bocskai u.1-3.

Adószáma: 15735784-2-42

Nyilvántartási száma: 735782

Képviseletre jogosult neve: Hajdu László polgármester

**3. A társaság tevékenységi körei:**

* 1. A társaság tevékenységi körei a TEÁOR' 08 besorolás szerint:

68.20 Saját tulajdonú, bérelt ingatlan bérbeadása, üzemeltetése (**főtevékenység**)

41.10 Épületépítési projekt szervezése

68.31 Ingatlanügynöki tevékenység

68.32 Ingatlankezelés

81.10 Építményüzemeltetés

73.20 Piac-, közvélemény-kutatás

82.30 Konferencia, kereskedelmi bemutató szervezése

* 1. A társaság kiemelt feladata:

A vásárokról, a piacokról, és a bevásárlóközpontokról szóló 55/2009. (III. 13.) Korm. rendelet 1.§ (2) e) és f) pontja szerint Budapest Főváros XV. Kerület Rákospalota, Pestújhely, Újpalota Önkormányzata tulajdonában álló vásárcsarnok és piac (Újpalotai vásárcsarnok, Wesselényi utcai vásárcsarnok, Kolozsvár úti piac) üzemeltetése az Alapító Önkormányzattal kötött megbízási szerződés alapján.

A Társaság - szerződéses kapcsolataiban - a Budapest Főváros XV. Kerület Rákospalota, Pestújhely, Újpalota Önkormányzata Csarnok és Piacfelügyelősége megszűnésével, annak Alapító Önkormányzat által kijelölt jogutódja a kötelezettek értesítése, illetve a jogosultak hozzájárulása mellett.

3.3. Ha jogszabály – ide nem értve az önkormányzati rendeletet - valamely gazdasági tevékenység gyakorlását hatósági engedélyhez köti, a társaság e tevékenységet a jogerős hatósági engedély alapján kezdheti meg.

3.4.Jogszabály – ide nem értve az önkormányzati rendeletet - által képesítéshez kötött tevékenységet a társaság akkor végezhet, ha az e tevékenységben személyes közreműködést vállaló tagja, vagy a társasággal tartós munkavégzésre irányuló polgári jogi vagy munkajogi jogviszonyban álló legalább egy személy a képesítési követelménynek megfelel.

3.5. Az egyedüli tag a társaság tevékenységi körébe tartozó és a társasággal kötött szokásos nagyságrendű szerződések körét az alábbiak szerint határozza meg:

1. szokásos nagyságrendűnek tekintendő az alapító és a társaság között a kerületi vásárcsarnokok és piacok működtetésére és fenntartására kötött megbízási, valamint bérleti, használatba adási szerződések, ha azok a kerületi költségvetési rendelettel összhangban állóak, továbbá
2. szokásos nagyságrendűnek tekintendő minden olyan a tag és a társaság között kötött szerződés, amely a társaság és a tagja között jön létre a jelen alapító okiratban meghatározott bármely tevékenység végzésére, és díjazása a Közbeszerzésekről szóló törvény szerinti, az éves költségvetési törvényben, illetőleg a szerződés megkötésekor hatályos törvényben rögzített közbeszerzési értékhatárt nem haladja meg.

3.6. A társaság az okirat aláírásától számított 30 napon belül köteles a cégiratokhoz letétbe helyezni azt az okiratot is, amely bárki javára ingyenesen vagyont juttat (pl. alapítvány részére történő vagyonrendelés, gazdasági vállalkozás számára történő végleges vagyonátadás, közhasznú társaság javára vagyoni hozzájárulás), feltéve, hogy annak összege (értéke) az egymillió forintot meghaladja. Az összeghatár szempontjából a két éven belül ugyanannak a személynek vagy szervezetnek nyújtott juttatásokat össze kell számítani.

**4. A társaság törzstőkéje és az egyedüli tag (Alapító) törzsbetétje**

4.1. A társaság törzstőkéje és egyben az Alapító törzsbetétje: **10.090.000,- (azaz tízmillió-kilencvenezer) forint**, amely

1. 7.000.000,- (azaz hétmillió) forint készpénzből,
2. 3.090.000,- (azaz hárommillió-kilencvenezer) forint nem pénzbeli vagyoni hozzájárulásból áll.

4.2. A nem pénzbeli vagyoni hozzájárulás értéke Némethné Pánczél Zsuzsanna könyvvizsgáló (1031 Budapest, Amfiteátrum u. 25; könyvvizsgálói engedély száma: 003805) megállapítása alapján és azzal egyező mértékben került meghatározásra.

4.3. Az Alapító a fenti pénzbeli és nem pénzbeli vagyoni hozzájárulásokat már a társaság rendelkezésére bocsátotta.

**5. Az Alapítói döntéshozatal**

5.1. A társaságnál – annak egyszemélyes jellegére tekintettel - taggyűlés nem működik, így a taggyűlés kizárólagos hatáskörébe tartozó kérdésekben az egyedüli tag írásban határoz, és a döntés az ügyvezetéssel való közléssel válik hatályossá.

A döntésről az Alapító a társaság ügyvezetőjét köteles értesíteni oly módon, hogy a döntést tartalmazó jegyzőkönyv hiteles kivonatát, vagy a döntést tartalmazó egyéb okiratot annak írásba foglalásától számított 15 napon belül küldi meg a társaság és a döntéssel érintett más személyek részére olyan időben, hogy az - a jogszabály által előírt esetekben - 30 napon belül benyújtható legyen a Cégbíróságnak. A fentiek szerint a társaságnak megküldött tulajdonosi döntéseket a felügyelőbizottság következő ülésének meghívójával együtt - tájékoztatás céljából - kell a felügyelőbizottság tagjai részére eljuttatni. Az egyedüli tag - főszabályként - a vezető tisztségviselő hatáskörét nem vonhatja el. A vezető tisztségviselő felelősségére a Ptk-ban foglaltak az irányadók.

Az egyedüli tag - a megválasztással, kinevezéssel kapcsolatos ügyek kivételével - a hatáskörébe tartozó döntés meghozatalát megelőzően köteles az ügyvezető, valamint a felügyelőbizottság véleményét megismerni. Az egyedüli tag az ügyvezető, valamint a felügyelőbizottság véleményét írásban köteles megkérni, egyúttal megküldve a vélemény kialakításához szükséges dokumentumokat (pl. előterjesztés, határozati javaslatok).

Az ügyvezető véleményezési jogát önállóan, írásban gyakorolja. A felügyelőbizottság tagjai véleményezési jogukat rendes vagy rendkívüli felügyelőbizottsági ülés keretében, illetve a jelen alapító okiratban rögzítettek szerint - ülés keretein kívül - gyakorolják.

Halaszthatatlan döntés esetében az egyedüli tag (a tulajdonosi jogokat gyakorló szerv képviseletében eljáró személy) véleményt rövid úton (pl. távbeszélő, fax, e-mail) is jogosult beszerezni, azonban az így véleményt nyilvánító személy 8 napon belül köteles véleményét írásban is az egyedüli tag (a döntést hozó szerv) rendelkezésére bocsátani.

Az írásos vélemény vagy a véleményezési jog gyakorlása érdekében megtartott ülésről készült jegyzőkönyv, illetve annak kivonata nyilvános, azt az egyedüli tag írásba foglalt határozatával együtt - a döntés meghozatalától számított harminc napon belül - a cégbíróságon a cégiratok közé letétbe kell helyezni. Ha az írásba foglalt döntés például üzleti titkot tartalmaz, a határozat, illetve a jegyzőkönyv kivonatát kell csatolni.

5.2. Az alapító kizárólagos hatáskörébe tartozik:

1. a számviteli törvény szerinti beszámoló jóváhagyása,
2. osztalékelőleg fizetésének elhatározása,
3. üzletrész felosztásához való hozzájárulás,
4. az ügyvezető megválasztása, visszahívása és díjazásának megállapítása, valamint, ha az ügyvezető a társasággal munkaviszonyban is áll, a munkáltatói jogok gyakorlása, az ügyvezető részére a Ptk. 3:117. § szerinti felmentvény megadása, döntés cégvezető kinevezéséről,
5. a felügyelőbizottság tagjainak megválasztása, visszahívása, díjazásának megállapítása,
6. a könyvvizsgáló megválasztása, visszahívása és díjazásának megállapítása azzal, hogy a könyvvizsgáló szervezetre, illetve a könyvvizsgáló személyére az ügyvezető a felügyelőbizottság egyetértésével tesz javaslatot az alapítónak,
7. olyan szerződés megkötésének jóváhagyása, amelyet a társaság ügyvezetőjével, felügyelő bizottsági tagjával, választott társasági könyvvizsgálójával vagy azok közeli hozzátartozójával (Ptk. 8:1. § (1) 1. pont) illetve élettársával köt,
8. az ügyvezetővel, a felügyelőbizottsági taggal és a társaság könyvvizsgálójával szembeni kártérítési igény érvényesítése,
9. a társaság beszámolójának, ügyvezetésének, gazdálkodásának könyvvizsgáló által történő megvizsgálásának elrendelése,
10. a társaság jogutód nélküli megszűnésének, átalakulásának elhatározása,
11. az alapító okirat módosítása,
12. a törzstőke felemelésének és leszállításának elhatározása,
13. más társaság alapítása, megszüntetése és abban való részesedés mértékének megváltoztatása,
14. értékhatártól függetlenül hitelfelvételt tartalmazó ügylet jóváhagyása,
15. az üzleti terv és a beruházási program jóváhagyása,
16. döntés az elfogadott üzleti tervtől és beruházási programtól eltérő 1.000.000,- forintot meghaladó kiadás (költség) ügyében,
17. a bérleti díjak/helyhasználati díjjavaslat megtárgyalása, valamint a szolgáltatási szerződések egy éven túli megkötése;
18. a társaság piacfenntartói-üzemeltetői tevékenységének időközi /féléves/, és rendes /éves/ beszámolója elfogadása,
19. a felügyelőbizottság ügyrendjének jóváhagyása, az ügyvezető és a felügyelő­bizottság tagjainak juttatásaira (díjazás, munkabér, végkielégítés, egyéb juttatások) vonatkozó Vezetői javadalmazási Szabályzat jóváhagyása,
20. mindazon ügyek, amelyeket törvény vagy az alapító okirat az alapító hatáskörébe utal.

5.3. Az ügyvezető köteles minden év december 1. napjáig a következő üzleti évre vonatkozó  
vásárcsarnok és piac helyhasználati díjjavaslatát az alapító önkormányzat által a tulajdonosi jogok gyakorlására felhatalmazott szervéhez tájékoztatásul megküldeni.

*5.4.* Az ügyvezető, a felügyelő bizottság és a könyvvizsgáló haladéktalanul köteles az alapító döntését kérni a szükséges intézkedések megtétele végett, ha a társaság mérlegéből, könyvviteli nyilvántartásaiból kitűnik, hogy a társaság saját tökéje a jegyzett tőke felére, illetve az adott társasági formára kötelezően előírt jegyzett tőke (jelenleg 3.000.000,- forint) alá csökkent, valamint, ha a társaságot fizetésképtelenség fenyegeti, vagy fizetéseit megszüntette, illetve ha vagyona tartozásait nem fedezi.

*5.5* Az ügyvezető köteles az alapító által hozott határozatokat a határozatok könyvébe késedelem nélkül bevezetni és folyamatosan nyilvántartani.

5.6. Egyszemélyes társaság a saját üzletrészét nem szerezheti meg. Ha az egyszemélyes társaság az üzletrész felosztása vagy a törzstöke felemelése folytán új tagokkal egészül ki, és így többszemélyes társasággá válik, a tagok kötelesek az alapító okiratot társasági szerződésre módosítani.

**6. Az ügyvezető**

6.1. A társaság ügyvezetője:

**Dr. Szaniszló Attila**

Lakcíme: 1142 Budapest, Erzsébet királyné útja 75/A. II. em. 1.

Anyja neve: Hay Magdolna

Születési helye és ideje: Beregovo (Beregszász), Szovjetunió, 1972. április 30.

Az ügyvezetői megbízatás határozott időre: **2019. június 30.** napjáig szól.

A vezető tisztségviselő a társaság ügyvezetését munkaviszonyban látja el.

6.2. Az ügyvezető újraválasztható és az alapító által bármikor, indoklás nélkül visszahívható.

6.3. Az ügyvezető a társaság törvényes képviselője, a társaság alkalmazottai felett gyakorolja a munkáltatói jogokat.

6.4. Az ügyvezető az alapító, a felügyelő bizottság és a könyvvizsgáló kérésére köteles a társaságra vonatkozóan felvilágosítást adni, és részükre a társaság iratiba és nyilvántartásaiba betekintést biztosítani. A felvilágosítást és az iratbetekintést a vezető tisztségviselő a jogosult által tett írásbeli titoktartási nyilatkozat tételéhez kötheti.

Az ügyvezető megtagadhatja a felvilágosítást és az iratokba való betekintést, ha ez a társaság üzleti titkát sértené, ha a felvilágosítást kérő a jogát visszaélésszerűen gyakorolja, vagy felhívás ellenére nem tesz titoktartási nyilatkozatot. Ha a felvilágosítást kérő a felvilágosítás megtagadását indokolatlannak tartja, a nyilvántartó bíróságtól kérheti a társaság kötelezését a felvilágosítás megadására.

Az ügyvezető köteles a társaság üzleti titkait megőrizni.

6.5.A vezető tisztségviselő az ügyvezetési tevékenységét a társaság érdekeinek elsődlegessége alapján köteles ellátni. E minőségében a jogszabályoknak, a létesítő okiratnak és az alapító határozatainak van alávetve. A vezető tisztségviselő az ügyvezetési tevékenysége során a társaságnak okozott károkért a szerződésszegéssel okozott kárért való felelősség szabályai szerint felel a társasággal szemben. Ha a társaság jogutód nélkül megszűnik, a hitelezők kielégítetlen követelésük erejéig kártérítési igényt érvényesíthetnek a társaság vezető tisztségviselőivel szemben a szerződésen kívül okozott károkért való felelősség szabályai szerint, ha a vezető tisztségviselő a társaság fizetésképtelenségével fenyegető helyzet beállta után a hitelezői érdekeket nem vette figyelembe.

6.6. Az ügyvezetői megbízatás megszűnik:

* a megbízás időtartamának lejártával,
* visszahívással,
* lemondással,
* a vezető tisztségviselő halálával,
* a vezető tisztségviselő cselekvőképességének a tevékenysége ellátásához szükséges körben történő korlátozásával,
* a vezető tisztségviselővel szembeni kizáró vagy összeférhetetlenségi ok bekövetkeztével,
* külön törvényben meghatározott esetben (pl. végelszámolás elhatározásakor).

6.7.Az ügyvezető megbízatásáról a társasághoz címzett vagy az alapítóhoz intézett nyilatkozattal bármikor lemondhat. Ha a társaság működőképessége ezt megkívánja, a lemondás az új vezető tisztségviselő kijelölésével vagy megválasztásával, ennek hiányában legkésőbb a bejelentéstől számított hatvanadik napon válik hatályossá.

6.8. Vezető tisztségviselő az a nagykorú személy lehet, akinek cselekvőképességét a tevékenysége ellátásához szükséges körben nem korlátozták. A vezető tisztségviselő ügyvezetési feladatait személyesen köteles ellátni.

Nem lehet vezető tisztségviselő az:

- akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült,

- akit e foglalkozástól jogerősen eltiltottak,

- akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató jogi személy vezető tisztségviselője nem lehet,

- az eltiltást kimondó határozatban megszabott időtartamig az, akit eltiltottak a vezető tisztségviselői tevékenységtől.

6.9. A vezető tisztségviselő - a nyilvánosan működő részvénytársaság részvénye kivételével - nem szerezhet társasági részesedést, és nem lehet vezető tisztségviselő olyan gazdasági társaságban, amely főtevékenységként ugyanolyan gazdasági tevékenységet folytat, mint az a társaság, amelyben vezető tisztségviselő, kivéve ha ehhez az alapító előzetesen írásban hozzájárult.

Ha a vezető tisztségviselő új vezető tisztségviselői megbízást fogad el, a tisztség elfogadásától számított tizenöt napon belül köteles e tényről értesíteni azokat a társaságokat, ahol már vezető tisztségviselő vagy felügyelőbizottsági tag.

A vezető tisztségviselő és hozzátartozója - a mindennapi élet szokásos ügyletei kivételével - nem köthet saját nevében vagy saját javára a gazdasági társaság főtevékenysége körébe tartozó szerződéseket.

**7. Cégjegyzés és képviselet**

7.1. A társaságot az ügyvezető és kinevezése esetén a cégvezető képviseli harmadik személyekkel szemben, valamint bíróságok és más hatóságok előtt. Az ügyvezető és a cégvezető cégjegyzési joga - a bankszámla feletti rendelkezés tekintetében is - önálló.

7.2. Az ügyvezető az ügyek meghatározott csoportjára nézve a társaság munkavállalóit képviseleti jogkörrel ruházhatja fel. Az ügyvezető által felhatalmazott munkavállalók cégjegyzéséhez két képviseleti joggal rendelkező munkavállaló együttes aláírására van szükség.

7.3. A cégvezető és a képviseletre jogosult munkavállaló képviseleti jogát érvényesen nem ruházhatja át másra.

7.4. A társaság cégjegyzése úgy történik, hogy a cégjegyzésre jogosultnak a cég nevében olyan módon, illetve formában kell aláírnia, ahogyan azt a hiteles cégaláírási nyilatkozat, illetve az ügyvéd által ellenjegyzett aláírás-minta tartalmazza.

**8. A felügyelőbizottság**

8.1. A társaságnál három főből álló felügyelőbizottság működik, melynek létrehozása kötelező.

8.2. A felügyelőbizottság tagjai és megbízatásuk időtartama:

Név: **Grada Hatem Ádám**

Lakcím: 1151 Budapest, Pozsonyi utca 3.

Anyja neve: Keserű Tünde

Megbízatása határozott időre: **2019. október 31.** napjáig szól.

Név: **Habersdorfer Béla Pálné**

Lakcím: 1154 Budapest, Kis Rákos utca 149.

Anyja neve: Fister Mária

Megbízatása határozott időre: **2019. október 31.** napjáig szól.

Név: **Mikó Károly Krisztián**

Lakcím: 1156 Budapest, Patyolat utca 44.

Anyja neve: Pandúr Mária Magdolna

Megbízatása határozott időre: **2019. október 31.** napjáig szól.

8.3. A felügyelő bizottság tagjai újraválaszthatók, és az alapító által bármikor visszahívhatók.

8.4. A **felügyelőbizottság tagja** az a nagykorú személy lehet, akinek cselekvőképességét a tevékenysége ellátásához szükséges körben nem korlátozták. Nem lehet a felügyelőbizottság tagja, akivel szemben a vezető tisztségviselőkre vonatkozó kizáró ok áll fenn, továbbá aki vagy akinek a hozzátartozója a társaság vezető tisztségviselője. A felügyelőbizottságnak - a munkavállalói részvétel szabályain alapuló tagságtól eltekintve - nem lehet tagja a társaság munkavállalója.

8.5. A felügyelő bizottság tagjává megválasztott személy az új tisztség elfogadásától számított tizenöt napon belül köteles e tényről írásban értesíteni azokat a társaságokat, ahol már felügyelőbizottsági tag.

8.6. A felügyelőbizottsági tagsági jogviszonyra a megbízási szerződés szabályait kell megfelelően alkalmazni. A megszűnésére a vezető tisztségviselői megbízatás megszűnésére vonatkozó szabályokat kell alkalmazni, azzal, hogy a felügyelőbizottsági tag lemondó nyilatkozatát a társaság vezető tisztségviselőjéhez kell intézni.

8.5. A felügyelőbizottság tagjai a felügyelőbizottság munkájában személyesen kötelesek részt venni.

8.6. **A felügyelő bizottság** **feladata**, az alapító részére ellenőrizni a társaság ügyvezetését a társaság érdekeinek megóvása céljából.

8.7. A felügyelőbizottság köteles megvizsgálni az alapító döntését igénylő valamennyi lényeges üzletpolitikai jelentést, valamint minden olyan előterjesztést, amely az alapító kizárólagos hatáskörébe tartozó ügyre vonatkozik. A számviteli törvény szerinti beszámolóról és az adózott eredmény felhasználásáról a felügyelőbizottság álláspontjáról készült írásbeli jelentését az alapító részére meg kell küldenie.

8.8. A felügyelőbizottság a társaság irataiba, számviteli nyilvántartásaiba, könyveibe betekinthet, a vezető tisztségviselőktől és a társaság munkavállalóitól felvilágosítást kérhet, a társaság fizetési számláját, pénztárát, értékpapír- és áruállományát, valamint szerződéseit megvizsgálhatja és szakértővel megvizsgáltathatja. A felvilágosítást a kérelem megérkezésétől számított legkésőbb 30 napon belül - az ügyvezetőn keresztül - kell a bizottság elnöke részére nyújtani.

8.9. Ha a felügyelőbizottság szerint az ügyvezetés tevékenysége jogszabályba, alapító okiratba ütközik, illetve ellentétes a társaság alapítójának határozataival vagy egyébként sérti a társaság vagy az alapító érdekeit, haladéktalanul köteles erről - írásban – értesíteni a társaság alapítóját.

8.10. A **felügyelőbizottság testületként működik**. A tagjai sorából elnököt, szükség esetén elnökhelyettest választ.

8.11. Az egyes ellenőrzési feladatok elvégzésével bármely tagját megbízhatja, és az ellenőrzési feladatokat megoszthatja tagjai között. Az ellenőrzés megosztása nem érinti a felügyelőbizottsági tag felelősségét, sem azt a jogát, hogy az ellenőrzést más, a felügyelőbizottság ellenőrzési feladatkörébe tartozó tevékenységre is kiterjessze.

8.12. Határozatképes, ha a felügyelőbizottság mindhárom tagja jelen van. Határozatát a jelenlévők egyszerű szótöbbséggel hozza.

8.13. A felügyelőbizottság ügyrendjét maga állapítja meg, és azt az alapító hagyja jóvá. A felügyelőbizottság tagjai az ügyrendben meghatározott szabályok betartásával jogosultak személyes jelenlét helyett a bizottság ülésén elektronikus hírközlő eszköz közvetítésével részt venni.

8.14. Ha a felügyelőbizottság tagjainak száma három fő alá csökken, vagy nincs aki az ülését összehívja, az ügyvezető a felügyelőbizottság rendeltetésszerű működésének helyreállítása érdekében köteles az alapítót – írásban – értesíteni. A pótválasztással megválasztott tag megbízása a többi felügyelőbizottsági tagéval azonos időpontban szűnik meg.

8.15. A **felügyelőbizottság üléseit** az elnök hívja össze és vezeti. Az ülés összehívását - az ok és cél megjelölésével - a felügyelőbizottság bármely tagja írásban kérheti az elnöktől, aki a kérelem kézhezvételétől számított nyolc napon belül köteles intézkedni a felügyelőbizottság ülésének harminc napon belüli időpontra történő összehívásáról. Ha az elnök a kérelemnek nem tesz eleget, a tag maga jogosult az ülés összehívására.

*8*.16. A testület összehívása oly módon történik, hogy az arra jogosult(ak) az ülés tervezett időpontját megelőzően legalább nyolc nappal írásban értesítik a felügyelőbizottság tagjait és a meghívottakat az ülés időpontjáról, helyszínéről és napirendjéről, megküldve egyúttal az esetleges írásos előterjesztéseket is. Rendkívüli esetben az ülés nyolc napon belülre is összehívható telefax, e-mail vagy telefon útján.

8.17. Rendkívüli esetnek kell tekinteni azt is, ha a felügyelőbizottsági ülés összehívása azért válik szükségessé, mert a társaság alapítója a hatáskörébe tartozó döntés meghozatalát megelőzően írásban kezdeményezi a felügyelőbizottsági tagok véleményének megismerését és a vélemény megküldésére nyitva álló határidő nem teszi lehetővé rendes ülés megtartását, illetőleg azt, hogy a véleményezésre a rendes ülés keretében kerüljön sor. Ilyen esetben az ülés napirendjéről - az ülés összehívásával egyidejűleg - elektronikus úton (e-mail, telefax) a felügyelőbizottság tagjait tájékoztatni kell, a rendelkezésre bocsátott írásos anyagot legkésőbb az ülés megkezdése időpontjában rendelkezésre kell bocsátani.

8.18. Amennyiben ülésen - akár rendes, akár rendkívüli ülés keretében - történik a véleményezési jog gyakorlása, a felügyelőbizottság véleményezési jogát határozati formában gyakorolja. Az elfogadott határozattól eltérő állásfoglalást és különvéleményt, az ülésről készült jegyzőkönyvnek tartalmaznia kell.

8.19. Amennyiben a véleményezési jog gyakorlása céljából összehívott felügyelőbizottsági ülés nem volt határozatképes, úgy a jelenlévő felügyelőbizottsági tagok véleményét határozathozatal nélkül is szükséges a határozatképtelen ülésről felvett jegyzőkönyvbe rögzíteni, a távollevőktől pedig rövid úton (pl. távbeszélő, fax, e-mail) útján kell a véleményt beszerezni, azzal, hogy az így véleményt nyilvánító személy 8 napon belül köteles véleményét írásban is - az ügyvezető útján – az alapító rendelkezésére bocsátani. Amennyiben a távollévő felügyelőbizottsági tag véleménye a rendelkezésre álló idő alatt rövid úton sem szerezhető be, a felügyelőbizottság elnöke erről feljegyzésben tájékoztatja a döntést hozó szervet.

8.20. Amennyiben halaszthatatlan döntés esetében az alapító a felügyelőbizottsági tag véleményét rövid úton (pl. távbeszélő, fax, e-mail) közvetlenül szerzi be, a felügyelő­bizottság tagjai egyedileg jogosultak és kötelesek a jelen alapító okirat szerint véleményezési jogukat gyakorolni. Ha a halaszthatatlan döntés előtt rendelkezésre álló idő alatt a felügyelőbizottsági tag véleményalkotás céljából nem érhető el, illetve véleménye nem szerezhető be (pl. külföldi távollét vagy betegség miatt), a megkeresés eredménytelenségéről szóló feljegyzést alapító határozatához kell csatolni.

8.21. A véleményezési jog gyakorlása érdekében megtartott ülésről készült jegyzőkönyvnek vagy annak kivonatának, illetve írásos véleménynek, valamint a véleménykérés eredménytelenségéről szóló feljegyzésnek az alapító határozatával együtt történő cégbírósági letétbe helyezéséről a felügyelőbizottság az ügyvezető útján intézkedik.

8.22. A felügyelőbizottsági tagok az ellenőrzési kötelezettségük elmulasztásával, vagy nem megfelelő teljesítésével a társaságnak okozott károkért a szerződésszegéssel okozott kárért való felelősség szabályai szerint felelnek a jogi személlyel szemben.

***9. A könyvvizsgáló***

9.1. A társaság könyvvizsgálója:

Név: **Euro-Kontír Könyvvizsgáló Korlátolt Felelősségű Társaság**

Székhelye: 1119 Budapest, Etele út 63. 5. em. 49.

Cégjegyzékszáma: 01-09-686185

Kamarai engedély száma: 001699

A könyvvizsgálat elvégzéséért személyében felelős természetes személy:

Név: Dr. Rétfalvi Mátyásné

Lakcím: 1221 Budapest, Gerinc utca 92/B.

Anyja neve: Pál Katalin

Engedély száma: 004137

*Megbízatása határozott időre:* ***201…*** *napjáig szól.*

9.2. A könyvvizsgálót a társaság alapítója választja, az ügyvezetőnek, a felügyelő bizottság egyetértésével tett javaslata alapján. A könyvvizsgálóval a megbízási szerződést – az alapító által meghatározott feltételekkel és díjazás mellett – az ügyvezetés köti meg a megválasztást követő 30 napon belül. Ha a szerződés megkötésére e határidőn belül nem kerül sor, az alapító köteles új könyvvizsgálót választani.

9.3. A könyvvizsgálót határozott időre, de legfeljebb öt évre kell megválasztani. A könyvvizsgáló megbízatásának időtartama nem lehet rövidebb, mint az őt megválasztó határozat meghozatalától az üzleti év számviteli törvény szerinti beszámolóját elfogadó határozat meghozataláig terjedő azon időszak, amelynek a felülvizsgálatára megválasztották.

9.4. A könyvvizsgáló a könyvvizsgálói nyilvántartásban szereplő egyéni könyvvizsgáló vagy könyvvizsgáló cég lehet. Ha könyvvizsgáló cég látja el a könyvvizsgálói feladatokat, ki kell jelölnie azt a személyt, aki a könyvvizsgálatot személyében végzi. Nem lehet állandó könyvvizsgáló a gazdasági társaság tagja, vezető tisztségviselője, felügyelőbizottsági tagja és e személyek hozzátartozója. Nem lehet állandó könyvvizsgáló a társaság munkavállalója e jogviszonya fennállása idején, és annak megszűnése után három évig. A könyvvizsgáló nem nyújthat a gazdasági társaság részére olyan szolgáltatást és nem alakíthat ki olyan együttműködést az ügyvezetéssel, amely könyvvizsgálói feladatának független és tárgyilagos ellátását veszélyezteti.

9.5. A **könyvvizsgáló feladata**, hogy a könyvvizsgálatot szabályszerűen elvégezze, és ennek alapján független könyvvizsgálói jelentésben foglaljon állást arról, hogy a gazdasági társaság beszámolója megfelel-e a jogszabályoknak, és megbízható, valós képet ad-e a társaság vagyoni és pénzügyi helyzetéről, működésének gazdasági eredményeiről.

9.6. A könyvvizsgálót a társaság beszámolóját tárgyaló ülésére meg kell hívni. A könyvvizsgáló ezen az ülésen köteles részt venni, de távolmaradása az ülés megtartását nem akadályozza.

9.7. A könyvvizsgáló a felügyelőbizottság ülésén tanácskozási joggal részt vehet, a felügyelőbizottság felhívása esetén a könyvvizsgáló a felügyelőbizottság ülésén köteles részt venni. A felügyelőbizottság köteles napirendre tűzni a könyvvizsgáló által megtárgyalásra javasolt ügyeket.

9.8. A könyvvizsgáló feladatai ellátása érdekében betekinthet a társaság irataiba, számviteli nyilvántartásaiba, könyveibe, a vezető tisztségviselőktől, a felügyelőbizottság tagjaitól és a társaság munkavállalóitól felvilágosítást kérhet, a társaság fizetési számláját, pénztárát, értékpapír- és áruállományát, valamint szerződéseit megvizsgálhatja.

9.9. Ha a könyvvizsgáló a társaság vagyonának olyan változását észleli, amely veszélyezteti a társasággal szembeni követelések kielégítését, vagy ha olyan körülményt észlel, amely a vezető tisztségviselők vagy a felügyelőbizottsági tagok e minőségükben kifejtett tevékenységükért való felelősségét vonja maga után, késedelem nélkül köteles az ügyvezetésnél kezdeményezni az alapító döntéshozatalához szükséges intézkedések megtételét. Ha a kezdeményezés nem vezet eredményre, a könyvvizsgáló köteles a feltárt körülményekről a társaság törvényességi felügyeletét ellátó nyilvántartó bíróságot értesíteni.

9.10. A könyvvizsgáló köteles a társaság ügyeivel kapcsolatos üzleti titkot megőrizni.

**10. A társasági vagyon védelme, az eredmény felosztása**

10.1. A társaság vagyonáról minden üzleti év végével a vonatkozó jogszabályi  
rendelkezéseknek megfelelő beszámolót, mérleget kell készíteni.

10.2. A társaság saját tőkéjéből az egyedüli tag javára, annak tagsági jogviszonyára figyelemmel kifizetést a társaság fennállása során kizárólag a Ptk-ban meghatározott esetekben és - a törzstőke leszállításának esetét kivéve - a tárgyévi adózott eredményből, illetve a szabad eredménytartalékkal kiegészített tárgyévi adózott eredményből teljesíthet. Nem kerülhet sor kifizetésre, ha a társaság helyesbített saját tőkéje nem éri el vagy a kifizetés következtében nem érné el a társaság törzstőkéjét, továbbá, ha a kifizetés veszélyeztetné a társaság fizetőképességét. Az ügyvezetőnek írásban nyilatkoznia kell, hogy a kifizetés nem veszélyezteti a társaság fizetőképességét, illetve a hitelezők érdekeinek érvényesülését.

10.3. Az alapítót a társaságnak a tag javára történő kifizetések céljából felosztható és felosztani rendelt osztalék illeti meg. Az alapító az osztalék fizetéséről az ügyvezető, felügyelő bizottság által jóváhagyott javaslatára, a számviteli törvény szerinti beszámoló elfogadásával egyidejűleg határozhat.

10.4. Két, egymást követő beszámoló elfogadása közötti időszakban osztalékelőleg fizetéséről határozhat az alapító, ha

- közbenső mérleg alapján megállapítható, hogy a társaság rendelkezik osztalék fizetéséhez szükséges fedezettel;

- a kifizetés nem haladja meg az utolsó beszámoló szerinti üzleti év könyveinek lezárása óta keletkezett eredménynek a megállapított, illetve a szabad eredménytartalékkal kiegészített összegét; és

- a társaságnak a helyesbített saját tőkéje a kifizetés folytán nem csökken a törzstőke összege alá.

10.5. Osztalékelőleg fizetésére az ügyvezető tesz javaslatot. Ha a társaságnál felügyelőbizottság működik, az ügyvezető javaslatához a felügyelőbizottság jóváhagyása szükséges.

10.6. Ha az osztalékelőleg kifizetését követően elkészülő éves beszámolóból az állapítható meg, hogy osztalékfizetésre nincs lehetőség, az osztalékelőleget a tag köteles visszafizetni.

10.7. A jelen alapító okirat lehetőséget ad arra, hogy a tagot megillető osztalék a tag által meghatározottak szerint nem pénzbeli vagyoni értékű juttatásként kerüljön teljesítésre.

***11. Záró rendelkezések***

*A jelen egységes szerkezetű alapító okirat hatályosítására az alapító nyilvános ülésén hozott és jegyzőkönyvbe foglalt, a könyvvizsgáló megbízásának meghosszabbításáról szóló …/2016. (V.3.) ök. számú határozata miatt került sor.*

A jelen alapító okiratban nem szabályozott kérdésekben a Polgári törvénykönyvről szóló 2013. évi V. törvény és a köztulajdonban álló gazdasági társaságok takarékosabb működéséről szóló 2009. évi CXXII. törvény rendelkezései az irányadók.

*Budapest, 2016. május …*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

Budapest Főváros XV. Kerület Rákospalota,

Pestújhely, Újpalota Önkormányzata

Képviseli: Hajdú László polgármester

(Alapító)

*Alulírott dr. Miklóssy Krisztián ügyvéd (1132 Budapest, Váci út 32.) a jelen okirat ellenjegyzésével igazolom, hogy az alapító okirat egységes szerkezetbe foglalt szövege megfelel a létesítő okirat-módosítások alapján, a mai napon hatályos tartalomnak. A módosításokat tartalmazó határozatok az alapító nyilvános üléséről készült jegyzőkönyvekben kerültek rögzítésre és a jelen egységes szerkezetű alapító okiratban dőlt betűvel jelöltek.*

*Budapest, 2016. május … napján:*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dr. Miklóssy Krisztián

(ügyvéd)